بو گون 2020-جی ایل آوروپا شامپیوناتی‌نین سئچمه مرحله‌سینده 3-جو تورا یئکون وورولا‌جاق.
ایکینجی اویون گونونده 5 قروپدا 13 قارشیلاشما تشکیل اولونا‌جاق.C، E، H،İ و J قروپ‌لاریندا قارشیلاشما‌لار کئچیریله‌جک.
C قروپوندا آلمانیا میللی‌سی 2 اویوندا امتیاز توپلایا بیلمه‌ین بلاروسون قوناغی اولا‌جاق. ایلک اویونونو امتیازسیز باشا ووران استونیا ایسه لیدر قوزیی ایرالاندیانی قبول ائده‌جک.
آذربایجان میللی‌سی E قروپوندا ماجاریستانی قبول ائده‌جک. دونیا شامپیوناتی‌نین فینالچی‌سی کرواسی ایسه ولزی سیناغا چکه‌جک.
تورون مرکزی اویونو H قروپوندا کئچیریله‌جک. سون دونیا شامپیونو فرانسا سفرده تورکیه ایله قارشی‌لاشا‌جاق. هر ایکی تیم ده 2 توردان سونرا ماکسیموم نتیجه گؤستریب. قروپون دیگر موسابیقه لرینده ایسلاندیا آلبانیانی سیناغا چکه‌جک، مولدووا و آندوررا ییغما‌لاری ایسه ایلک امتیاز‌لارینی قازانماغا جهد گؤستره‌جک‌لر.
İ قروپوندا فاووریت ساییلان بئلچیکا میللی‌سی قازاخیستان، روسیا ییغماسی سان مارینو ایله اوز-اوزه گله‌جک. قیبریس  ایسه اسکاتلند-ین قوناغی اولا‌جاق.
سونونجو J قروپوندا ایسه فاووریت ایتالیا سفرده یونانیستانین مقاومتینی قیرماغا چالیشا‌جاق. قروپون دیگر موسابیقه لرینده ایسه لیختن اشتاین ارمنیستانین، بوسنیا و هرزگوینا ایسه فینلاندیانین قوناغی اولا‌جاق.
8  ژوئن
یورو-2020 سئچمه مرحله‌سی
ج قروپو
استونیا – قوزیی ایرلاندیا
بلاروس - آلمانیا
ائ قروپو
کرواسی  - ولز
آذربایجان - ماجاریستان
ه قروپو
ایسلاندیا - آلبانیا
مولدوا - آندورا
تورکیه - فرانسا
I قروپو
روسیا - سان مارینو
بئلچیکا - قازاخیستان
اسکاتلند – قیبریس
ژ قروپو
ارمنیستان – لیختن اشتاین
فینلاندیا - بوسنیا و هرزگوینا
یونانیستان – ایتالیا
